**Likumprojekta “Par nekustamā īpašuma Augusta Deglava iela 25A, Rīgā daļas atsavināšanu sabiedrības vajadzībām — Austrumu maģistrāles posma no Ieriķu ielas līdz Vietalvas ielai izbūves nodrošināšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5. un 13.pants.  Rīgas domes 2015.gada 31.marta lēmums Nr.2410 (protokols Nr.51, 42.§) „Par sabiedrības vajadzībām nepieciešamā nekustamā īpašuma Augusta Deglava ielā 25A, Rīgā (kadastra Nr.01000712687), daļas piespiedu atsavināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas dome 26.10.2004. pieņēma lēmumu Nr.3590 „Par Austrumu maģistrāles posmā no Viestura prospekta līdz Slāvu aplim būvniecības ieceri.” (turpmāk – lēmums Nr.3590) Ar lēmuma Nr.3590 1.punktu tika akceptēta Austrumu maģistrāles posma no Viesturu prospekta līdz Slāvu aplim būvniecības iecere, turpmāk detalizēti izstrādājot trases skiču projektu saskaņā ar publiskās apspriešanas rezultātiem.  Rīgas domes Satiksmes departaments 25.11.2010. nosūtīja vēstuli Nr. DS-10-1206-dv Rīgas domes Satiksmes un transporta lietu komitejai ar informāciju par būvprojekta „Austrumu maģistrāle posmā no Ieriķu ielas līdz Vietalvas ielai” īstenošanai vajadzīgos nekustamos īpašumus, tajā skaitā informāciju par nekustamo īpašumu Augusta Deglava ielā 25A, Rīgā (kadastra Nr.01000712687), daļu 250 m2 (divi simti piecdesmit kvadrātmetri) platībā, kas minētajā vēstulē apzīmēta ar Nr.13.  Rīgas domes Satiksmes un transporta lietu komiteja 30.11.2010. sēdē izskatīja jautājumu par Austrumu maģistrāles posmam no Ieriķu ielas līdz Vietalvas ielai būvniecībai vajadzīgajiem nekustamajiem īpašumiem un nolēma (sēdes prot. Nr.39, 3.§) atzīt, ka 28 nekustamie īpašumi, tai skaitā Augusta Deglava ielā 25A (saskaņā ar Rīgas domes Satiksmes departamenta 25.11.2010. vēstulē Nr. DS-10-1206-dv minēto sarakstu), ir vajadzīgi Rīgas pilsētas pašvaldības autonomo funkciju realizēšanai – Austrumu maģistrāles posma no Ieriķu ielas līdz Vietalvas ielai, Rīgā, būvniecībai.  Sabiedrības vajadzībām vajadzīgi 250 m2 (divi simti piecdesmit kvadrātmetri) zemes, kas sastāv no divām atsevišķām zemes vienībām 189 m2 un 61 m2 platībā un kas ir daļa no nekustamā īpašuma Augusta Deglava ielā 25A, Rīgā ar kadastra numuru 0100 071 2687 (turpmāk – Atsavināmais nekustamais īpašums) un, kas sastāv no zemes vienības 1232 m2 (tūkstoš divi simti trīsdesmit divi kvadrātmetri) kopplatībā (zemes vienības kadastra apzīmējums 0100 071 2687). Atlikusī īpašuma platība ir 982 m2 (deviņi simti astoņdesmit divi kvadrātmetri). Saskaņā ar spēkā esošo Rīgas pilsētas teritorijas plānojumu 2006.-2018.gadam minimālā jaunveidojamā zemes gabala platība ir 400 m2 (četri simti kvadrātmetri), līdz ar to atlikusī īpašuma daļa ir izmantojama atbilstoši teritorijas plānojumā noteiktajai atļautajai izmantošanai.  Īpašuma tiesības uz nekustamo īpašumu Augusta Deglava iela 25A, Rīgā ar kadastra Nr. 0100 071 2687, reģistrētas Rīgas pilsētas zemesgrāmatu nodalījumā Nr. 100000494129, īpašniece Guntra Talente (turpmāk - Atsavināmā nekustamā īpašuma īpašniece).  Nekustamajam īpašumam ir šādi apgrūtinājumi: aizsargjosla gar ūdensvadu līdz 2 m dziļumā 0,0012 ha platībā; aizsargjosla gar ūdensvadu līdz 2 m dziļumā 0,0189 ha platībā, aizsargjosla gar ielu – sarkanā līnija 0,1232 ha platībā; zemes īpašniekam nepiederoša būve vai būves daļa (zemesgrāmatas nodalījuma Nr.100000120085).  Saskaņā ar Likuma 4.pantu, nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.  Rīgas pilsētas pašvaldība ilgstošā laika periodā ir piedāvājusi Atsavināmā nekustamā īpašuma īpašniekam vienoties par tā atsavināšanu, tomēr vienošanās nav panākta:   1. 25.03.2013. tika nosūtīta vēstule ar informāciju par nekustamā īpašumā īpašuma daļas nepieciešamību Austrumu maģistrāles posma no Viestura prospekta līdz Slāvu aplim būvniecībai un lūgumu rakstveidā informēt par konceptuālu piekrišanu nekustamo īpašumu daļas atsavināšanai, kā arī sniegt kontaktinformāciju; 2. Atsavināmā nekustamā īpašuma īpašniece 18.04.2013. atbildes vēstulē paziņoja, ka piekrīt Atsavināmā nekustamā īpašuma domājamo daļu atsavināšanai un piekrīt piedalīties atlīdzības par nekustamā īpašuma daļām, noteikšanā, ja vienlaikus atsavina visu zemesgabalu Augusta Deglava ielā 25A, Rīgā (kadastra Nr.01000712687), piešķirot līdzvērtīgu zemesgabalu citā vietā; 3. 04.06.2013. tika nosūtīta vēstule ar lūgumu iepazīties ar nekustamā īpašuma Augusta Deglava ielā 25A, Rīgā (kadastra Nr.01000712687) novērtējumu un sniegt viedokli un argumentus par aprēķināto atlīdzību. Saskaņā ar sertificēta nekustamā īpašuma vērtētāja SIA „Langes pils” 27.05.2013. vērtējumu, atlīdzība par nekustamo īpašumu Augusta Deglava ielā 25A, Rīgā (kadastra Nr.01000712687) EUR 43 255,30 (četrdesmit trīs tūkstoši divi simti piecdesmit pieci *euro* un trīsdesmit *euro* centi) apmērā; 4. Atsavināmā nekustamā īpašuma īpašniece 04.07.2013. vēstulē atbildēja, ka nepiekrīt atlīdzības apmēram, jo iebilst pret SIA „Langes pils” novērtējuma atskaitē minēto objektu vērtības ietekmējošo faktoru analīzi, kā arī zemesgabala vērtības samazinājumu par 50% ar ielu teritorijas (sarkano līniju robežas) apgrūtinājuma ietekmi; 5. Rīgas domes Īpašuma departamenta Īpašuma iegādes un perspektīvās attīstības pārvalde 12.07.2013. informēja Atsavināmā nekustamā īpašuma īpašnieci, ka Atsavināmā nekustamā īpašuma novērtēšana tika veikta saskaņā ar Sabiedrības vajadzībām nepieciešamā nekustamā īpašuma atsavināšanas likumu, Ministru kabineta 15.03.2011. noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” un ievērojot biedrības „Latvijas Īpašumu Vērtētāju Asociācijas” 07.07.2009. apstiprinātos Metodiskos norādījumus sarkano līniju robežās esošo nekustamo īpašumu vērtības noteikšanai; 6. Rīgas domes Īpašuma departamenta Īpašuma iegādes un perspektīvās attīstības pārvalde 16.08.2013 nosūtīja Atsavināmā nekustamā īpašuma īpašniecei vēstuli ar lūgumu informēt par piedalīšanos Rīgas domes Sabiedrības vajadzībām nepieciešamo nekustamo īpašumu atsavināšanas komisijas sēdē 23.09.2013. un rakstiski sniegt savus argumentus, iesniedzot pamatojošus dokumentus, t.i., Atsavināmā nekustamā īpašuma īpašnieka izvēlēta sertificēta nekustamo īpašumu vērtētāja vērtējumu par Atsavināmo nekustamo īpašumu vai piekrišanu noteiktajai Atsavināmā nekustamā īpašuma atlīdzībai; 7. Atsavināmā nekustamā īpašuma īpašniece 13.09.2013. vēstulē atkārtoti paziņoja, ka nepiekrīt aprēķinātajam atlīdzības apmēram par Atsavināmo nekustamo īpašumu, kā arī norādīja, ka metodiskajos norādījumos sarkano līniju robežās esošo nekustamo īpašumu vērtības noteikšanai ietvertais vērtības samazinājums neatbilst Sabiedrības vajadzībām nepieciešamā nekustamā īpašuma atsavināšanas likuma 21.pantam, jo netiek nodrošināta likumā paredzētā taisnīgā un līdzvērtīgā atlīdzība par īpašuma atsavināšanu. Vēstulē Atsavināmā nekustamā īpašuma īpašniece apliecināja, ka piekrīt Atsavināmā nekustamā īpašuma atsavināšanai ar nosacījumu, ka viņai kā atlīdzība par nekustamā īpašuma Augusta Deglava ielā 25A, Rīgā (kadastra Nr.0100 071 2687), atsavināšanu tiek piešķirts līdzvērtīgs nekustamais īpašums; 8. Rīgas domes Īpašuma departamenta Īpašuma iegādes un perspektīvās attīstības pārvalde 30.09.2013. nosūtīja biedrībai „Latvijas Īpašumu Vērtētāju Asociācija”, kas saskaņā ar Ministru kabineta 15.03.2011. noteikumos Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” noteikto sniedz atzinumu par vērtējumu atbilstību normatīvajiem aktiem, vēstuli ar lūgumu atbilstoši savai kompetencei izvērtēt 07.07.2009. apstiprināto Metodisko norādījumu sarkano līniju robežās esošo nekustamo īpašumu vērtības noteikšanai atbilstību Sabiedrības vajadzībām nepieciešamā nekustamā īpašuma atsavināšanas likumā un Ministru kabineta 15.03.2011. noteikumos Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” noteiktajam, vienlaicīgi norādot, ka ir saņemta Atsavināmā nekustamā īpašuma īpašnieku vēstule, kurā viņas informē par biedrībai „Latvijas Īpašumu Vērtētāju Asociācija” iesniegto sūdzību un lūgumu atcelt Metodiskos norādījumus sarkano līniju robežās esošo nekustamo īpašumu vērtības noteikšanai; 9. Rīgas domes Īpašuma departamenta Īpašuma iegādes un perspektīvās attīstības pārvalde 04.10.2013. nosūtīja Atsavināmā nekustamā īpašuma īpašniecēm vēstuli ar informāciju, ka Rīgas domes Sabiedrības vajadzībām nepieciešamo nekustamo īpašumu atsavināšanas komisijas 23.09.2013. sēdes darba kārtība, kurā iekļauts jautājums par Atsavināmā nekustamā īpašuma atlīdzības noteikšanu, tika apstiprināta pirms iesnieguma saņemšanas. Izvērtējot iesniegumā ietverto informāciju, Rīgas domes Sabiedrības vajadzībām nepieciešamo nekustamo īpašumu atsavināšanas komisija atlika jautājumu par Atsavināmā nekustamā īpašuma atlīdzības noteikšanas izskatīšanu līdz sūdzības biedrībai „Latvijas Īpašumu Vērtētāju Asociācija” izvērtēšanai un informācijas par pieņemto lēmumu saņemšanai; 10. Rīgas domes Īpašuma departamenta Īpašuma iegādes un perspektīvās attīstības pārvalde 14.01.2014. nosūtīja Atsavināmā nekustamā īpašuma īpašniecei vēstuli, kurā darīja zināmu par Rīgas domes Sabiedrības vajadzībām nepieciešamo nekustamo īpašumu atsavināšanas komisijas sēdi 17.02.2014., vienlaicīgi informējot, ka biedrība „Latvijas Īpašumu Vērtētāju Asociācija” atzinusi, ka SIA „Langes pils” novērtējumi atbilst metodiskajām rekomendācijām Rīgas pilsētas pašvaldības administratīvajā teritorijā esošo nekustamo īpašumu sarkano līniju robežās vērtības noteikšanai; 11. Atsavināmā nekustamā īpašuma īpašniece 06.02.2014. vēstulē atkārtoti paziņoja, ka nepiekrīt aprēķinātajam atlīdzības apmēram par atsavināmajiem nekustamajiem īpašumiem (to daļām) un nepiedalīsies Rīgas domes Sabiedrības vajadzībām nepieciešamo nekustamo īpašumu atsavināšanas komisijas 17.02.2014. sēdē; 12. Rīgas domes Sabiedrības vajadzībām nepieciešamo nekustamo īpašumu atsavināšanas komisijas 17.02.2014. sēdē, izskatot jautājumu par Atsavināmā nekustamā īpašuma atlīdzības un nosacītās cenas noteikšanu, biedrības „Latvijas Īpašumu Vērtētāju Asociācija” pārstāvis I.Strautiņš iesniedza Rīgas domes Sabiedrības vajadzībām nepieciešamo nekustamo īpašumu atsavināšanas komisijai biedrības „Latvijas Īpašumu Vērtētāju Asociācija” 11.12.2013. Atsavināmā nekustamā īpašuma īpašniecei adresētu vēstuli, kurā norādīts, ka biedrības „Latvijas Īpašumu Vērtētāju Asociācija” 07.07.2009. apstiprināto metodisko norādījumu sarkano līniju robežās esošo nekustamo īpašumu vērtības noteikšanai vietā ar biedrības „Latvijas Īpašumu Vērtētāju Asociācija” 05.12.2013. valdes lēmumu ir stājušās „Metodiskās rekomendācijas Rīgas pilsētas pašvaldības administratīvajā teritorijā esošo nekustamo īpašumu sarkano līniju robežās vērtības noteikšanai”, kas ietver padziļinātu ar īpašuma tiesību apgrūtināšanas ar ielu sarkano līniju robežu apgrūtinājumu laika saistītās ietekmes uz kompensācijas apmēru atsavināmā nekustamā īpašuma īpašniekam analīzi atbilstoši spēkā esošiem Latvijas Republikas normatīvajiem aktiem un līdzšinējai tiesu praksei, kā arī Standartizācijas likumā noteiktajā kārtībā apstiprinātajam standartam „Īpašumu vērtēšana” LVS 401:2013. Analīzes rezultātā biedrība „Latvijas Īpašumu Vērtētāju Asociācija” konstatējusi, ka novērtējumā fiksētā vērtības pazeminājuma likme pietiekami precīzi atspoguļo sarkano līniju robežu apgrūtinājuma ietekmi uz nekustamā īpašuma saimniecisko derīgumu un līdzšinējo praksi specifisku tirgus objektu – sabiedrības vajadzībām nepieciešamo nekustamo īpašumu vērtēšanā, nodrošinot taisnīgas atlīdzības aprēķina kritēriju vienotu piemērošanu, kā arī konsekventu, tiesību normām atbilstošu un līdzvērtīgu attieksmi pret visiem nekustamo īpašumu īpašniekiem, tostarp izslēdzot jebkādu subjektīvu faktoru ietekmi uz vērtējuma rezultātu; 13. Rīgas domes Sabiedrības vajadzībām nepieciešamo nekustamo īpašumu atsavināšanas komisijas 17.02.2014. sēdē nolēma pamatojoties uz Sabiedrības vajadzībām nepieciešamā nekustamā īpašuma atsavināšanas likuma 20.panta pirmo daļu un ņemot vērā Rīgas domes 19.05.2011. nolikuma Nr.128 „Rīgas domes Sabiedrības vajadzībām nepieciešamo nekustamo īpašumu atsavināšanas komisijas nolikums” 8.punktu, kā arī SIA „Langes pils” 27.05.2013. vērtējumu Nr.5-13/117, noteikt atlīdzību par nekustamo īpašumu Augusta Deglava ielā 25A, Rīgā (kadastra Nr.01000712687), EUR 43 255,30 (četrdesmit trīs tūkstoši divi simti piecdesmit pieci *euro* un trīsdesmit *euro* centi) apmērā. 14. Rīgas domes Īpašuma departamenta Īpašuma iegādes un perspektīvās attīstības pārvalde 03.03.2014. nosūtīja vēstuli Atsavināmā nekustamā īpašuma īpašniecei ar informāciju par Rīgas domes Sabiedrības vajadzībām nepieciešamo nekustamo īpašumu atsavināšanas komisijas 17.02.2014. sēdē pieņemto lēmumu un piedāvājumu izvēlēties nekustamajam īpašumam Augusta Deglava ielā 25A, Rīgā (kadastra Nr.01000712687), līdzvērtīgus nekustamos īpašumus – neapbūvētus zemesgabalus no pievienotā Rīgas pilsētas pašvaldības zemesgabalu apmaiņas fonda zemesgabalu saraksta. Atbildi uz minēto vēstuli Atsavināmā nekustamā īpašuma īpašniece nav sniegusi; 15. SIA „Langes pils” 29.09.2014. novērtējumā noteica Atsavināmā nekustamā īpašuma tirgus vērtību atbilstoši situācijai uz 29.09.2014. Atsavināmā nekustamā īpašuma tirgus vērtība ir EUR 9238 (deviņi tūkstoši divi simti trīsdesmit astoņi *euro*) apmērā. 16. Rīgas domes Īpašuma departamenta Īpašuma iegādes un perspektīvās attīstības pārvalde 30.09.2014. nosūtīja vēstuli Atsavināmā nekustamā īpašuma īpašniecei ar lūgumu iepazīties ar sertificēta nekustamā īpašuma vērtētāja SIA „Langes pils” 29.09.2014. Atsavināmā nekustamā īpašuma novērtējumu un līdz 29.10.2014. rakstveidā sniegt viedokli un argumentus par piekrišanu noteiktajai atlīdzībai EUR 9238 (deviņi tūkstoši divi simti trīsdesmit astoņi *euro*)apmērā, kā arī informēt par piedalīšanos Rīgas domes Sabiedrības vajadzībām nepieciešamo nekustamo īpašumu atsavināšanas komisijas 03.11.2014. sēdē; 17. Atsavināmā nekustamā īpašuma īpašniece 27.10.2014. vēstulē paziņoja, ka nepiekrīt aprēķinātajam atlīdzības apmēram par Atsavināmo nekustamo īpašumu, kā arī informē, ka piedalīsies Rīgas domes Sabiedrības vajadzībām nepieciešamo nekustamo īpašumu atsavināšanas komisijas 03.11.2014. sēdē; 18. Rīgas domes Sabiedrības vajadzībām nepieciešamo nekustamo īpašumu atsavināšanas komisijas 03.11.2014. sēdē, piedaloties Atsavināmā nekustamā īpašuma īpašniecei un viņas pilnvarotajam pārstāvim, izskatot jautājumu par Atsavināmā nekustamā īpašuma atlīdzības un nosacītās cenas noteikšanu, nolēma atcelt Rīgas domes Sabiedrības vajadzībām nepieciešamo nekustamo īpašumu atsavināšanas komisijas 17.02.2014. lēmumu par nekustamā īpašuma Augusta Deglava ielā 25A, Rīgā (kadastra Nr.01000712687) atlīdzības un nosacītās cenas noteikšanu (sēdes prot. Nr.3, 2§). Pamatojoties uz Likuma 20.panta pirmo daļu un ievērojot Rīgas domes 19.05.2011. nolikuma Nr.128 „Rīgas domes sabiedrības vajadzībām nepieciešamo nekustamo īpašumu atsavināšanas komisijas nolikums” 8.punktu, kā arī SIA „Langes pils” 29.09.2014. novērtējumu Nr.5-14/206, noteikt atlīdzību par Atsavināmo nekustamo īpašumu EUR 9238 (deviņi tūkstoši divi simti trīsdesmit astoņi *euro*) apmērā; 19. Rīgas domes Īpašuma departamenta Īpašuma iegādes un perspektīvās attīstības pārvalde 24.11.2014. nosūtīja Atsavināmā nekustamā īpašuma īpašniecei vēstuli ar informāciju par Rīgas domes Sabiedrības vajadzībām nepieciešamo nekustamo īpašumu atsavināšanas komisijas 03.11.2014. sēdē nolemto, kā arī aicinājumu Atsavināmā nekustamā īpašuma īpašniecei piekrist Atsavināmā nekustamā īpašuma atsavināšanai pirkšanas ceļā. Gadījumā, ja Atsavināmā nekustamā īpašuma īpašniece izvēlas atsavināt visu zemesgabalu Augusta Deglava ielā 25A, Rīgā (kadastra apzīmējums 01000712687), un piekrīt to atsavināt maiņas ceļā atbilstoši noteiktajai atlīdzībai, Rīgas domes Īpašuma departamenta Īpašuma iegādes un perspektīvās attīstības pārvalde lūdza informēt par to iespējami īsākā termiņā, bet ne vēlāk kā viena mēneša laikā no vēstules saņemšanas dienas; 20. Rīgas dome 16.12.2014. pieņēma lēmumu Nr.2009 „Par sabiedrības vajadzībām nepieciešamās nekustamā īpašuma Augusta Deglava ielā 25A, Rīgā (kadastra Nr.01000712687), daļas atsavināšanu.”; 21. Atsavināmā nekustamā īpašuma īpašniece 16.12.2014. vēstulē paziņoja, ka nepiekrīt ne daļējai, ne pilnīgai nekustamā īpašuma Augusta Deglava ielā 25A, Rīgā (kadastra Nr.01000712687), atsavināšanai par iepriekšminēto atlīdzību. 22. SIA „Langes pils” 13.11.2015. veicot tirgus datu analīzi nekustamā īpašuma tirgū Rīgā, reģionā, kurā atrodas Atsavināmais nekustamais īpašums, pārliecinājies, ka laika posmā no vērtēšanas datuma (29.09.2014.) līdz 13.11.2015., būtiskas izmaiņas nav novērotas un, 29.09.2014. noteiktā Atsavināmā nekustamā īpašuma vērtība EUR 9238 (deviņi tūkstoši divi simti trīsdesmit astoņi *euro*) apmērā ir aktuāla un atbilstoša arī pašreizējai situācijai nekustamā īpašuma tirgū.   Rīgas pilsētas pašvaldība atbilstoši Ministru kabineta 2011.gada 15.marta noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – noteikumi Nr.204) ir izveidojusi atlīdzības noteikšanas komisiju (turpmāk – komisija).  Rīgas pilsētas pašvaldība ir nodrošinājusi taisnīgas atlīdzības noteikšanu atbilstoši noteikumu Nr.204 noteiktajai procedūrai. Komisija 2014.gada 3.novembrī nolēma apstiprināt atlīdzības apmēru EUR 9238 (deviņi tūkstoši divi simti trīsdesmit astoņi *euro*) par sabiedrības vajadzībām nepieciešamo Atsavināmo nekustamo īpašumu. Saskaņā Likuma 9.pantā noteikto kārtību – ar Rīgas domes 16.12.2014 lēmumu „Par sabiedrības vajadzībām nepieciešamās nekustamā īpašuma Augusta Deglava ielā 25A, Rīgā (kadastra Nr.01000712687), daļas atsavināšanu” (protokols Nr.45 24.§) Atsavināmā nekustamā īpašuma atsavināšana ierosināta  par  noteikto atlīdzību EUR 9238 (deviņi tūkstoši divi simti trīsdesmit astoņi *euro*).  Atlīdzības apmērs pamatots ar neatkarīga sertificēta nekustamo īpašumu vērtētāja SIA „Langes pils” 29.09.2014. nekustamā īpašuma novērtējumu Nr.5-14/206 un 13.11.2015. taisnīgās atlīdzības aktualizāciju Nr.1-15/254. Papildu zaudējumi, kas būtu atlīdzināmi, nav konstatēti.  Atbilstoši Likuma 16.panta 1.daļa, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts vai pašvaldības īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā un par kurām institūcija nav tieši paziņojusi, ka tā uzņemas attiecīgos apgrūtinājumus un nastas.  Vienošanos ar Atsavināmā nekustamā īpašuma īpašnieku par tam piederošā nekustamā īpašuma labprātīgu atsavināšanu Rīgas pilsētas pašvaldībai nav izdevies panākt.  Līdz ar to ir iestājušies Likuma 5.pantā norādītie apstākļi nekustamā īpašuma piespiedu atsavināšanai, kā arī Likuma 13.pantā noteiktie apstākļi likumprojekta iesniegšanai izskatīšanai Saeimā.  Rīgas attīstības programmas 2010.-2013.gadam (apstiprināta ar Rīgas pilsētas domes 2005.gada 15.novembra lēmumu Nr.584 „Par Rīgas teritorijas plānojuma 2006.-2018.gadam galīgās redakcijas noteikšanu, Rīgas ilgtermiņa attīstības stratēģijas līdz 2025.gadam apstiprināšanu un Rīgas attīstības programmas 2006.-2012.gadam galīgās redakcijas apstiprināšanu”) stratēģiskā mērķa „Ērti un ātri sasniedzama pilsēta” ietvaros kā prioritāti paredz Austrumu maģistrāles būvniecību, tādējādi mazinot maģistrālo ielu fragmentāro raksturu Rīgas pilsētas administratīvajā teritorijā. Rīgas pilsētas attīstības programmas 2010.-2013.gadam Investīciju plānā ietverts projekts „Austrumu maģistrāles projektēšana un būvniecība, t.sk. autoruzraudzība, būvuzraudzība”, kura realizācijas gaitā līdz 2012.gadam bija plānots arī apzināt atsavināmos nekustamos īpašumus ielu sarkano līniju robežās, kā arī uzsākt identificēto nekustamo īpašumu atsavināšanu. Arī Rīgas attīstības programmas 2014.-2020.gadam projektā (apstiprināts ar Rīgas pilsētas domes 2013.gada 22.oktobra lēmumu Nr.302 „Par Rīgas ilgtspējīgas attīstības stratēģijas līdz 2030.gadam un Rīgas attīstības programmas 2014.-2020.gadam projekta nodošanu publiskajai apspriešanai un atzinuma saņemšanu”) norādīts, ka ir plānots uzsākt Rīgas Ziemeļu transporta koridora 1.posma un Austrumu maģistrāles būvniecību, pakāpeniski pilnveidojot lielā maģistrālā loka izveidi Rīgas pilsētā. Rīgas attīstības programmas 2014.-2020.gadam Rīcības plānā ietverts uzdevums „Attīstīt tranzīta un sakaru infrastruktūru atbilstoši Eiropas transporta tīkla (TEN-T) plāniem”, kura ietvaros plānota Austrumu maģistrāles posma Ieriķu iela – Vietalvas iela pabeigšana un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru, izbūve līdz 2016.gada beigām.  Lai īstenotu minēto ieceri, Rīgas pilsētas pašvaldībai ir nepieciešams atsavināt nekustamā īpašuma ar adresi Augusta Deglava iela 25A, Rīgā (kadastra Nr.01000712687), daļu – zemesgabala daļa 250 m2 (divi simti piecdesmit kvadrātmetri) platībā, sastāvošu no šķūņa (kadastra apzīmējums Nr. 0100 071 0123 006) un divām atsevišķām zemes vienībām 189m2 un 61m2 platībā.  Saskaņā ar Rīgas pilsētas pašvaldības 20.12.2005. saistošo noteikumu Nr.34 „Rīgas teritorijas izmantošanas un apbūves noteikumi” 15.pielikumu „Teritorijas plānotā (atļautā) izmantošana” Atsavināmais nekustamais īpašums atrodas ielu teritorijā, kur primārā izmantošana ir gājēju un velosipēdu, privātā, sabiedriskā (publiskā) un kravu autotransporta, pilsētas elektrotransporta satiksmes būvju, kā arī transporta un inženiertehniskās apgādes tīklu un būvju būvniecība.  Saskaņā ar Rīgas pilsētas pašvaldības 16.12.2014. lēmumu „Par sabiedrības vajadzībām nepieciešamās nekustamā īpašuma Augusta Deglava ielā 25A, Rīgā (kadastra Nr.01000712687), daļas atsavināšanu” nekustamais īpašums ir nepieciešams Austrumu maģistrāles 2.kārtas būvniecībai. Saskaņā ar likuma ”Par pašvaldībām” 15.panta pirmās daļas 2.punktu Atsavināmais nekustamais īpašums vajadzīgs pašvaldības autonomās funkcijas nodrošināšanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).  Iegūstot Rīgas pilsētas pašvaldības īpašumā nekustamā īpašuma Augusta Deglava iela 25A, Rīgā, daļu – zemesgabala daļu 250 m2 (divi simti piecdesmit kvadrātmetri) platībā, tiek sasniegts sabiedrības kopējām interesēm atbilstošs mērķis. Pašvaldībai nebūs tiesisku šķēršļu izmantot zemesgabala daļu 250 m2 (divi simti piecdesmit kvadrātmetri) platībā Austrumu maģistrāles otrās kārtas būvniecībai, tādējādi radot drošu un ērtu transporta infrastruktūru ne tikai pašvaldības iedzīvotājiem, bet jebkurai personai, kura izmantos Austrumu maģistrāles transporta infrastruktūru.  Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet pašvaldībai, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Rīgas pilsētas pašvaldība samaksājusi īpašniekiem atlīdzību saskaņā ar Likuma 29.panta pirmajā daļā minēto līgumu vai, ja tāds netiks noslēgts, samaksājusi noteikto atlīdzību Likuma 30.pantā noteiktajā apmērā vai noguldījusi atlīdzību bankas kontā Likuma 33.pantā noteiktajā kārtībā.  Saskaņā ar Likuma 27.panta pirmajā un otrajā daļā noteikto īpašniekam ir tiesības apstrīdēt Rīgas pilsētas pašvaldības noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma atsavināšanu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Rīgas pilsētas pašvaldība. |
| 4. | Cita informācija | Atbilstoši Sabiedrības vajadzībām nepieciešamā nekustamā īpašuma atsavināšanas likuma 14.panta pirmajai daļai tiek sniegta šāda informācija:   1. Informācija par Atsavināmo nekustamo īpašumu:   Nekustamā īpašuma Augusta Deglava iela 25A, Rīgā ar kadastra Nr. 0100 071 2687 (reģistrēts Rīgas pilsētas zemesgrāmatas nodalījumā Nr. 100000494129) daļu 250 m2 (divi simti piecdesmit kvadrātmetri) platībā, kas sastāv no divām atsevišķām zemes vienībām 189 m2 un 61 m2 platībā. Zemes gabala atsavināmās daļas robežas attēlotas likumprojekta [pielikumā](http://likumi.lv/doc.php?id=238173&search=on#piel1). Īpašniece – Guntra Talente.  Atsavināmais nekustamais īpašums ir nepieciešams Austrumu maģistrāles posma Ieriķu iela – Vietalvas iela pabeigšanai un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru izbūvei.  Vienošanos ar īpašnieci par Atsavināmā nekustamā īpašuma labprātīgu atsavināšanu pašvaldībai nav izdevies panākt.  Līdz ar to ir iestājušies Likuma 5.pantā norādītie apstākļi nekustamā īpašuma piespiedu atsavināšanai, kā arī Likuma 13.pantā noteiktie apstākļi likumprojekta iesniegšanai izskatīšanai Saeimā.  Likuma 6.pantā pirmajā daļā minēto apstākļu izvērtējums, jo tiek atsavināta nekustamā īpašuma daļa:   * + - 1. atlikusī nekustamā īpašuma platība pēc sabiedrības vajadzībām nepieciešamās daļas atsavināšanas būs 982 m2 (deviņi simti astoņdesmit divi kvadrātmetri), kas ir pietiekama, lai tiktu izmantota atbilstoši vietējās pašvaldības teritorijas plānojumam;       2. papildus apgrūtinājumi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam, netiks radīti;       3. atlikušās neatsavinātās nekustamā īpašuma lielākās daļas konfigurācija nemainās;       4. nav konstatējami arī citi apstākļi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam.   Ievērojot minēto, visa nekustamā īpašuma atsavināšana pilnā tā sastāvā nav nepieciešama. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Rīgas pilsētas pašvaldības iedzīvotāji un pārējās personas, kuras izmantos Austrumu maģistrāles transporta infrastruktūru. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav veikts. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (tūkst. *euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | |  |  | | --- | --- | | EUR 9238 |  | |  | Projekts šo jomu neskar. | |  | | EUR 9238 (deviņi tūkstoši divi simti trīsdesmit astoņi *euro*) | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | |  |  | | --- | --- | | EUR 9238 | Projekts šo jomu neskar. | |  | |  | | EUR 9238 (deviņi tūkstoši divi simti trīsdesmit astoņi *euro*) | | | | | |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | |  |  | | --- | --- | | EUR 0 | Projekts šo jomu neskar. | |  | |  | | EUR 0 | | | | | |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | | | |
| 5. Precizēta finansiālā ietekme: | X |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  | | --- | --- | | EUR 9238  (deviņi tūkstoši divi simti trīsdesmit astoņi *euro*) |  | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīgas pilsētas pašvaldība segs izmaksas, kas saistītas ar nekustamā īpašuma reģistrēšanu zemesgrāmatā uz pašvaldības vārda.  Izdevumi, kas saistīti ar Atsavināmā nekustamā īpašuma pirkšanu tiks segti no Rīgas pilsētas pašvaldības līdzekļiem.  Nepieciešamos finanšu līdzekļus Atsavināmā nekustamā īpašuma atsavināšanai sabiedrības vajadzībām EUR 9238 (deviņi tūkstoši divi simti trīsdesmit astoņi *euro*) apmērā ir paredzēts segt no Rīgas pilsētas pašvaldības pamatbudžeta līdzekļiem. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību Likumprojekta izstrādē, saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktu Likumprojekts 2015.gada 24.septembrī tika ievietots Vides aizsardzības un reģionālās attīstības ministrijas mājas lapā [*www.varam.gov.lv*](http://www.varam.gov.lv)publiskai apspriešanai. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīgas pilsētas pašvaldība, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

02.12.2015. 11:12

3591

V.Obersts

[viesturs.obersts @varam.gov.lv](mailto:ieva.busmeistere@varam.gov.lv)

67026438